Favoriten (filma)

Favoriten 2024ko Ruth Beckermann austriar zinema zuzendariaren film dokumentala da.

 Sinopsia 

Favoriten Vienako distritu baten izena da. Askotan arriskutsutzat jo izan den langile auzoa da, eta, egun, auzoko biztanleen herenak Serbia, Siria edo Turkiatik datozen migratzaileak dira. Bertan dago Vienako lehen hezkuntzako eskolarik handiena. Haurren %60k ez dute alemana ama hizkuntzatzat, eta lagungarri izan beharko lukeen sistemak ez du hori aintzat hartzen, hezitzaile eta diru falta dela eta.

Hiru urtez (2020-2023) Ilkay Idiskut irakaslearen gelan aritu da Ruth Beckermann, eta 25 ikasleen bilakaera erakutsiko digu, 7 urterekin hasi eta 10 urte bete artekoa. Gelatik irteten ez den kamerarekin, eta haurren altueran grabatutako plano motzekin, Beckermannek haurren bilakaera erakutsiko du, baina ez soilik ikasgaiei (hizkuntzaren ikasketa barne) dagokienez. Favoritengo haurrek gatazkak kudeatzen ikasiko dute, beren sentimenduei buruz hitz egiten, kulturari buruz hausnartzen, erlijio ezberdinekin harremanetan jartzen, helduen balioei haurrenak kontrajartzen eta laguntasuna bizitzen. Ilkay irakasleak gidatuko du bilakaera hori. Matematika, gorputz hezkuntza, alemana… ikasgai guztiak irakatsiko dizkie emakume gazteak hiru urtez, eta haur bakoitzak etxetik dakarren kulturarekin, hizkuntzarekin eta erlijioarekin duen harremanaz hausnartzen duten heinean, komunitate bat bilakatuko dira.

 Erreferentziak 

 Kanpo estekak 

Kategoria:Austriako film dokumentalak
Kategoria:Immigrazioari buruzko filmak
Kategoria:Vienan girotutako filmak